20 
den ene eller den anden Gruppe paa Grundlag af Udseendet og Be¬ 
skaffenheden, og jeg har, ved at slæmme saadanne Prøver for sig, 
kunnet konstatere, at den jævne Overgang i Bjærgartsbeskaffenheden 
ledsages af en lignende gradvis Ændring af Fossilindholdet. Man 
maa derfor slutte, at de to Lag ikke er skarpt adskilte, men gaar 
jævnt over i hinanden, selv om det er sandsynligt, at dette sker 
hurtigt. 
Ved en Betragtning af det opgravede Materiale, som laa i mindre 
Bunker langs med Kajmuren videre imod Øst, viste det sig, at Bjærg- 
arten ændrede sig yderligere. Kornstørrelsen tog af, og Lermængden 
voksede. Det sidste kunde f. Eks. ses af, at man noget østpaa fandt 
Stykker med tydelig brokket Struktur, hvori de enkelte Brokker 
var begrænsede af blanke Glideflader. I Modsætning hertil gjorde de 
ovenfor omtalte, sandede Prøver ved en umiddelbar Betragtning altid 
Indtryk af at være fuldstændig kompakte og uberørte, og det var 
først ved Slæmning af dem, at man paa Forsteningerne kunde se den 
intensive Knusning, Lagene havde været udsat for. 
Under Arbejdet ude var det oprindelig min Hensigt at samle en 
Serie Prøver af denne mere lerede Bjærgart saa langt imod Øst som 
muligt; men imidlertid fremkom ved det videre Afgravningsarbejde 
ude i Bassinet det ovenfor beskrevne Sted, hvor der var direkte Ad¬ 
gang til »faststaaende« Lag. Da tilmed Bjærgarten her var endnu 
mere lerholdig end noget Steds i Bunkerne, og da den kunde faas i 
langt bedre Prøver end i de efterhaanden temmelig medtagne Smaa- 
bunker længst imod Øst, valgte jeg at samle min sidste Prøveserie 
paa dette Sted. 
Allerede ved Opgravningen af Prøverne viste det sig, at dette 
Parti, der jo har raget højest op i Isen eller i den omgivende Bund¬ 
moræne, og som sandsynligvis ogsaa udgør den midterste Del af 
hele Flagen, ikke var nær saa stærkt knust som de Lag, hvorfra 
Serie 1—3 stammer. Ganske vist fandtes der en hel Del, som var 
fuldstændig brokket og derfor ved Opgravningen viste Tilbøjelighed 
til at falde fra hinanden i Smaaklumper, eller man kunde finde 
Stykker, hvis Lagdeling viste en stærk Foldning eller Krølning af 
Lagene; men paa den anden Side forekom der ogsaa rigeligt af 
større og mindre Klumper, hvis Indre var urørt, og ved Slæmning 
af dem kunde man vinde hele eller næsten hele Eksemplarer selv af 
skrøbelige, tyndskallede Forsteninger. Disse Klumper var i Reglen 
begrænsede af næsten plane, blanke Glideflader, men man kunde 
ogsaa paa saadanne Flader, hvor der havde fundet Bevægelse Sted, 
finde en tynd Hinde af lysegraat Moræneler og spredte større Sands¬ 
korn og Smaasten. I enkelte Tilfælde er der endog iagttaget hele 
Striber af Moræne ind igennem Leret. 
